
început de august 2024 
Timp rapid. Trăiesc intens. 
Obositi mai mereu, dar parcă niciodată. 
Grăbit să realizez multe într-un timp scurt. 
e 
Am îmbătrânit și nu-mi pare rău. 
Alţii au murit mai devreme... 


> 
După conferinţa neutrosofică din Peru, din iulie 2024, 
urmează o alta, în Cuba, în august. 


Îmi aranjez călătoria la Havana prin justify.com, 
companie canadiană de care aud acum prima oară. 


476.40 dolari dus-întors. 


Celelalte saituri prin care-mi făceam rezervări 


(expedia.com, travelodge.co.uk) nu aveau zboruri spre 


Cuba, din cauza restricţiilor impuse de guvernul american. 
e 
Aproape un milion de accesări (hits) pe lună la saitul 


meu fs.unm.edu. S-a mărit brusc numărul când am trecut 
de la http la https (s de la securizat). 

LATIN AMERICAN 
ASSOCIATION OF 
NEUTROSOPHICAL 
SCIENCES 


se CONEERENCE 


NEUTROGEOMETRY, NEUTROALGEBRA, AND 


AIMS 


To explore the mathematical foundations and 
practical applications of NeutroGeometry and 
NeutroAlgebra,  highlight the cross- 
disciplinary  relevance of  neutrosophic 
theories, examine the MultiAlism system, and 
discuss innovative research methodologies 
based on Neutrosophic Set Theory. 

E - 

12-14, 2024 Cuba 


09h00 - 17h00 


Scopus 


CONFERENCE TOPICS 


The following topics, among others, will be 
covered in a non-exhaustive list: 


9 Mathematical Foundations of NeutroGeometry 

9 Mathematical Foundations of NeutroAlgebra 

9 Applications of NeutroGeometry 

9 Applications of NeutroAlgebra 

9 Interdisciplinary Applications 

9 Neutrosophic Sets and their generalizations 

9 MultiAlism System of Thought 

9 Neutrosophic Set-Theoretic Methods of 
Research 

9 NeutroStructure and AntiStructure 


We GROW FOR 


www.neutrosofia.org/ 

9-11 august 2024 
În aeroportul internaţional din Tucson. 


Cu American Airline, spre Los Angeles, apoi la Miami. 
Îmi trebuie viză pentru Cuba, pe care o să o cumpăr din 
Miami (la preţul de 100 de dolari). 


Am completat online Datos Personales pe un sait al 
guvernului cubanez, apoi am primit un codigo, pe care l-am 


scanat să-l pot arăta la vamă. 


* 


Râde prietenul meu Maikel (prof. univ. dr. Maikel 


Yelandi Leyva Vâzquez), pe WhatsApp: 


— Dacă veneai cu pașaport românesc, nu american, 


ţi-ar fi fost mult mai ușor! 


% 


În aeroport, la un bar, îmi comand un sandwich 
cubanez, gustos, cu bere Pineapple Gose. O bere de un 
galben pal, fără o aromă stridentă, dar cu un gust de 


ananas... sărat! 


* 


Plătesc 150 de dolari pe un extra-bagaj, plin iar de 
cărţi. Vreo 30 sunt ale lui Erick Gonzalez Caballero: “A Brief 
Journey from Euclidean to Smarandachean Geometry”, 
apărută la Lambert Academic Publishing, cu sediul în 


Londra și cu o subsidiară la... Chişinău, în R. Moldova. 

Mă simt flatat. Nu-l cunosc personal pe Erick, îl voi 


întâlni la Havana, mi-a făcut o mare surpriză. 


Erick Gonzâlez Caballero 


A Brief Journey from 
. Euclidean to 
Smarandachean Geometry 


ks, ri Saca 
" 


Dr, Erick 
Li 

[7 ugh sets, sol 
garme theory, and gecmetry. 


o7hesâsoal 


Avion Miami - Havana, 1h 35 min. După un total de 


14 ore de zbor și două zile pe drumuri. 


Ce lin zboară avionul! Plin ochi. Se vorbeşte numai 


spaniolă. 
Clima e perfectă, nu sunt nori, nici vânt. 
Ei 
Eli învaţă spaniola prin engleză. 
— Ți-e mai uşor prin română, îndrug eu. 


— Nu-s lecţii în Youtube prin română, îmi spune. 

%* 


Ca american, nu am voie să vin în Cuba ca turist. 


Însă, am prezentat invitaţia primită de la Dr. Pedro 
Yobanis Piero Perez, directorul executiv al IADES (Artificial 
Intelligence Community for Sustainable Development), dar 
şi de la Centro de Investigaciones del Deporte Cubano 
(CIDC), privind conferinţa de  NeutroAlgebră și 
NeutroGeometrie cu aplicaţii, plus donația de cărți 
științifice. 


La Habanu, 20 de Julio 2024 
Invitation Letter 


Dr. Florentin Smarandache 


Frora: PHD Pedra Y. Piero Perez 
Leader af HADES (IADES Ariticial Intelligence Community ter Sustainable Development) 
Direci 


Diog'wphical Mnfartatiou: 

Pedro Yobanis Pifiero Perez, 
Janusz  Kacprzyk, Rafael Bello 
Perez, lliana Perez Pupo au publicat 


recent (2024), ca editori, o carte la 3 
Computational 


Intelligence in 
Intelligence in Engineering and Engineering 


Springer, intitulată “Computational 


Project Management”, în care se EU 


prezintă cercetări recente privind Management 


inteligenţa  computaţională în 


inginerie și management de proiect, 
adunând lucrările prezentate la al XI-lea Congres lbero- 
American de Inginerie și Management de Proiect CIIP'23. 

%* 


Îi simt și îi tratez ca pe ai mei prieteni din copilărie, de 
la Bălcești, cu care mă scăldam la Olteț, jucam fotbal pe 


izlaz sau ne duceam pe dealuri după rugi de mure. 


% 


Aterizăm pe insula plată, însorită şi verde. 


%* 


Îmi trec prin minte, fără nicio 
legătură aparentă cu nimic, versurile lui 
Marti: 


Yo vengo de todas partes, 
Y hacia todas partes voy: 
Arte soy entre las artes, 


En los montes, monte soy. 


— Jose Marti, 


Yo soy un hombre sincero E 


In română: 
“Eu vin din toate părţile, 
Și către toate părţile mă îndrept: 


Artă sunt între arte, 


În munţi, munte sunt? 

Notez proverbe: 
— No hay peor ciego que el que no quiere ver. 


Pe românește: „Nu există om mai orb decât cel care 


nu vrea să vadă” 


Echivalent cu ceea ce nu-i place, nu există. Despre 
alegerea de a ignora sau refuza realitatea, mai gravă decât 
orbirea propriu-zisă. 

— A veces perdiendo se gana. 

Traducerea în română: “Uneori când ai pierdut, de 
fapt ai câştigat.” 

Aşa este, câteodată: o aparentă pierdere de moment 
poate duce la un câştig pe termen lung. Lecţii învăţate, 
experiențe acumulate, oportunităţi neașteptate după un 


eşec. 
Ei 


De fiecare dată când văd câte o ţară, mă întreb dacă 
m-aş putea retrage la pensie acolo... 
> 
Havana, centru. Arhitectură veche, din anii 1920- 
1930, pitorească. 
Palmieri, flori exotice. 


Mașini vechi americane (Pontiac) și sovietice (Lada). 

Feria (târg popular) în Havana veche. 


Străzi mici, înguste. Lume multă pe străzi. E 
duminică. Muzică veche, cubaneză. Veselie. Campesinos 


(ţărani). 
Cu bicitaxi (taxiul cu bicicletă). 


% 

Trecem prin Parque de la Fraternidad Americana 
(Parcul Fraternităţii Americane), de fapt un complex format 
din mai multe parcuri în extremitatea sudică a Paseo del 
Prado. Serveşte şi ca staţie pentru mai multe linii de 
Metrobus şi taxiuri. În apropiere, repere arhitecturale și 
istorice, precum Capitoliul, Palatul Aldama sau Hotelul 
Saratoga. 


i | | | & 
L iti loud: Ea 


€ m 


Capitolio Nacional de La Habana (Capitolul Naţional 
din Havana) are 207 metri în lungime și 91 metri în lăţime. A 
găzduit Congresul cubanez până la Revoluţia din 1959. 
Construcţia, ridicată între 1926 şi 1929 sub conducerea 
arhitectului Eugenio Rayneri Piedra, a fost comandată de 
președintele Gerardo Machado. Au muncit aici peste 5000 
de muncitori timp de 3 ani, 3 luni și 20 de zile. 

7 i 
atronăcional de cuba| 


| 


i 


= E DS PI Se e eee 


Puțin mai încolo, Teatro Nacional de Cuba, în Plaza 
de la Revoluci6n. Construcţia e inspirată de Radio City 
Music Hall din New York, cu trei săli de spectacole: una mai 
mare pentru spectacole de operă şi balet, una mai mică 
pentru teatru dramatic și o sală experimentală. Piatra de 
temelie a aşezat-o, în 1952, de preşedintele Fulgencio 
Batista. 


%* 


Cu cocotaxi (taxi asemănătoare cu o coajă de nucă 
de cocos). Vehiculul motorizat, cu trei roţi, poate 
transporta 2-3 persoane. Se distinge prin forma sa 
rotunjită, unică. Seamănă cu un scuter acoperit, cu o 
cabină deschisă. E popular în Cuba pentru transportul la 
atracțiile turistice. 

Pe terasă, lângă plajă, la Tabernas Los Bucaneros. 
Ce viaţă liniştită! 
Totuși, foarte cald pentru gustul meu. 


La o bere foarte rece, cubaneză, tot Bucanero. 

Vorbim la telefon cu prietenul nostru marocan, Dr. 


Said Broumi, în franceză. 
— Suntem în Cuba! 
Râde, bucuros și cu subînţeles. 


% 


Care este diferenţa dintre pirați și corsari? 
Piraţii erau tâlhari marini, pe cont propriu. 


Corsarii erau tâlhari marini autorizaţi de o ţară să 


atace obiectivele unei ţări dușmane. 


Bucaneros, în schimb, erau tâlhari specializaţi mai 
mult în operaţiuni pe uscat decât pe mare, care acționau în 
Marea Caraibelor, independenţi (nu depindeau de nicio 
ţară). 

Iniţial, termenul desemna o populaţie din insula 
Hispaniola (azi, Haiti și Republica Dominicană) a cărei 
ocupaţie de bază era vânarea animalelor sălbatice, a căror 
carne o afumau (de unde li se trage numele) și o vindeau 
navelor care tranzitau Caraibele. Spaniolii i-au expulzat de 
pe insulă la mijlocul secolului al XVII-lea, lăsându-i fără 
mijloace de subzistență, ceea ce i-a împins să practice 


intens pirateria (până prin secolul al XVIII-lea). 


* 


— &.C6mo se dice esto en espaniol?, întrebam eu 


peste tot. Ca să învăţ spaniola din mers. 


1/ 

* 


Plimbare, seara. Frumoasă Havana, curată pe faleză. 


* 


Sufleteşște ne potrivim, Maikel şi eu... 


Căci cine se aseamănă, se adună. Așa sunt eu cu 
Maikel. Mereu puși pe glume, pe proiecte, și vizite, și 
reîntâlniri, de când l-am întâlnit în Ecuador în 2016. 


E președintele Asociaţiei Latino-Americane de 


Neutrosofie — o organizaţie mare. 


% 


La Casa Mia, pe malul mării. Mi-aminteşte de 


Mamma mia italienească! 

Din petrecere în petrecere cu prietenii latino- 


americani. 
La vida es dulce, nu-i aşa?! 


Am băut licor de anis (de anason), cu gheaţă. Din 
seminţe de anason (Pimpinella anisum). Lichiorul de 
anason are un gust dulce, vag mentolat, și este foarte 
popular în culturile mediteraneene, preparatul local fiind 
cunoscut sub diferite denumiri, cum ar fi ouzo în Grecia, 


pastis în Franţa sau sambuca în Italia. 
> 
Mai departe, la un restaurant de lux, pe malul mării. 
Preţuri exorbitante. Dar se merită cu astfel de amici, în care 


ai încredere -nu dintre aceea falși, cum nu de puţine ori am 


întâlnit! 
Ei 
Baie în mare la miezul nopţii la Santa Maria del Mar, 


o plajă la 20 km est de Havana, de-a lungul autostrăzii Via 


Blanca. 


12 august 2024 


La Joven Club de Computaci6n, pregătim conferinţa 


de miercuri. 


Pedro Yobanis Pifero Perez și lliana Perez Pupo ne 


introduc. 

Joven Club de Computacin e un program 


guvernamental iniţiat în 1987 de Fidel Castro, cu scopul de 
a oferi acces la tehnologia informaţiei și educaţia digitală 
pentru toţi cetăţenii cubanezi, în special pentru tineri. 


Sunt un fel de centre comunitare în care oamenii pot 
învăţa să folosească computerele, să acceseze internetul 
(într-o formă altfel limitată în Cuba) și să urmeze cursuri de 
programare, grafică digitală, administrare de reţele ș.a. 


%* 


Discutăm despre posibile colaborări neutrosofice în 
inteligenţa artificială. 


20 


Florentin Smarandache 
Havana, neutrosofică 


Întâlnit cu Alejandro Leal Pupo, specialist în proiecte 
de colaborare internaţională al Grupo de Ingenieria y 
Colaboraciân  Empresarial de  Servicios  Ingenieros 


Hidrâulicos. 


% 


Gust un fruct nou (suc): Guayaba chicarrita. De fapt, 
o varietate de guava, fructe tropicale din care am mai 
gustat cu alte ocazii în vizitele în America de Sud. Are o 


savoare dulce-acrişoară, bogată în vitamina C. Sucul 


obţinut din fruct are o culoare ciudată. 


Căldură mare, peste 30 de grade. Şiroaie de 


transpiraţie pe frunte. Ne ștergem mereu cu șerveţele. 


Clădire cu 37 de etaje pe Avenida 3. 


Pă 

Feria de Coppelia. 

Evenimentul, anual, celebrează cultura și tradiţiile 
îngheţatei în Cuba, în jurul faimoasei fabrici de îngheţată 
Coppelia, renumită pentru varietatea de arome de 
îngheţată și pentru dimensiunile impresionante. Muzică 
live, dansuri, spectacole artistice. Îngheţată tradiţională 


cubaneză și combinaţii inovatoare. 


% 


Într-o cârciumă tipic cubaneză, în mahala: La trola. 
Cu Maikel, Lya, Elizabeth și Mayrelis. 

Have fun! 

jNos divertimos! 


Muzică zdrăngănită cubaneză, în lumini de cabaret. 
Sunetele se înteţesc ca în filme tropicale. Spiritele se 


încing. 

%* 


Dacă noaptea trecută ne scăldam în mare, acum la 


miezul nopţii petrecem într-o tavernă la periferia Havanei. 


Noaptea e cică periculos să circuli prin oraş. 


%* 


Formaţie de muzică cubaneză tradiţională. 


Sunt mai multe genuri în muzica tradițională 


cubaneză, fiecare cu caracteristici şi influenţe unice. 


Renumitul son cubano, o combinaţie de ritmuri afro- 
cubaneze și melodii spaniole, performată cu instrumente 


ca tres (chitară cubaneză), bongos, congas şi trompetă. 

Apoi, foarte cunoscutul mambo, apărut în anii 1930, 
care a evoluat din son cubano, caracterizat prin ritmuri 
sincopate și intensivitatea instrumentelor de percuție. 

Dezvoltat în anii 1950, cha-cha-cha este un stil de 
dans și muzică derivat din mambo şi son cubano. 

Guaracha, adesea cu text satiric sau umoristic, cu 
ritmuri rapide, jucăușşe. 

Rumba, stil muzical și de dans afro-cubanez, cu 
ritmurile sale complexe și dans energic. Are trei subspecii 
principale: yambu, guaguancă şi columbia. 

Danz6n-ul a apărut în Cuba în secolul al XIX-lea. Are 


o structură elegantă și un tempo moderat. 


90 REDMI NOTE 3 PRO 
CO BI OUIAD-CA MERA 


%* 


Drumuri stricate în Cuba, se circulă greu. 

% 
Îmi face bine să nu mai văd toată ziua crime, 


distrugeri, războaie la televizor. 


13 august 2024 


Considerat un erou naţional, Camilo Cienfuegos, 
mâna dreaptă a lui Fidel Castro în vremurile Revoluţiei, este 


conturat în fier pe o faţadă din Piaţa Revoluţiei. 


Cienfuegos a participat la debarcarea vasului 
Granma în 1956, care a adus un grup de revoluționari 
cubanezi din Mexic în Cuba, devenind un lider militar al 
forţelor rebele din Munţii Sierra Maestra, conducând 
numeroase bătălii importante împotriva armatei 
dictatorului Batista. După victoria Revoluţiei, Fidel Castro 


l-a numit comandant în armata cubaneză. 

Moartea lui Camilo Cienfuegos rămâne misterioasă. 
Avionul în care se afla la 28 octombrie 1959 a dispărut în 
mod inexplicabil deasupra oceanului. Trupul său şi nici 


măcar avionul nu au fost niciodată găsite. 


% 


La Centro de Investigaciones del Deporte Cubano 
(CIDC). 


O întrevedere cu Jorge Pavel Pino Rivero, directorul 
Centrului, dar şi președinte al Federaţiei cubaneze de 


medicină sportivă. 

Centro 
g de Investigaciones 
* del Depaliii »ano 
NI 


Jorge Pavel Pino Rivero este un specialist cunoscut 
pentru contribuţiile sale în domeniul cercetării sportului şi 
al ştiinţelor aplicate în sport în Cuba, implicat în diverse 
proiecte de cercetare care vizează îmbunătăţirea 
performanţelor sportive și dezvoltarea științelor sportului, 
combinând fiziologia sportivă, psihologia sportivă, 
biomecanica și alte domenii relevante. 

Îmi vorbeşte despre Inteligența Artificială în ajutorul 
performanţei sportivilor - ca parte de antrenament fizic, 
cerebral și psihic. 

Centrul, creat în 1963, este o instituţie de cercetare 
dedicată studiului și dezvoltării sportului în Cuba. Joacă un 
rol esenţial în îmbunătăţirea performanţelor sportivilor 


cubanezi. 

Se realizează aici studii şi analize pentru a înţelege 
mai bine factorii care influenţează performanţa sportivă și 
pentru a dezvolta strategii de îmbunătăţire. Se dezvoltă și 


implementează noi tehnici și echipamente pentru 


antrenament și evaluare. 


De asemenea, se organizează conferinţe și 
simpozioane pentru a împărtăși rezultate de cercetare şi a 
discuta despre ultimele tendinţe și descoperiri în domeniul 
sportului. 


e 
Pe Bulevardul Boyeros (Avenida Boyeros), una dintre 
arterele principale ale Havanei. Întins pe o distanţă 


semnificativă, traversează mai multe cariiere și 


conectează diferite zone ale orașului. 


30 


Florentin Smarandache 
Havana, neutrosofică 


Cimitirul Col6n, la o ciozvârtă. Mormintele multor 


personalităţi importante ale Cubei sunt aici. 


La sud de Bulevardul Boyeros, Aeropuerto 
Internacional Jos Marti. În apropierea aeroportului, Parcul 
Central de Aeronave, loc de relaxare pentru vizitatorii şi 


angajații aeroportului. 
e 


Am discutat cu Carla Gutierrez Mouriz, de la revista 
Juventud Tecnica, publicaţie care prezintă conferinţa de 


neutrosofie. 


INC CIENCIA TECNOLOGIA SALUI DILEMAS NTREVISTA OpiNONv DELO PRĂCTICO MAST NTENIDO PUBLICITARIOV 


Sesiond en La Habana Conferencia “Tendencias de la Teoria 


Neutrosâfica y Aplicaciones 


.. tv E carlagatie 


De asemenea, cu jurnalista Sheryl Mârquez Vega, de 
la aceeași revistă. Mi-a luat un interviu în spaniolă. Primul 


meu interviu în spaniolă direct. 


Publicaţia apare de 60 de ani şi promovează ştiinţa în 
Cuba. 


* 


Pedro îmi vorbeşte în engleză - ca să exerseze limba, 


iar eu îi răspund în spaniolă — din același motiv. Ceilalţi râd. 

După prezentări, o ţinem într-una în glume (bromas) 
și petreceri. 
Pedro zice că formula E = mc? înseamnă: Exito = 


iMaestria multiplicando con comunicaci6n cuadrada! 

INICIO CIENCIA TECNOLOGIA SALUD DILEMAS ENTREVISTAS OPINIGNV DELOPRĂCTICO MĂSITY CONTENIDO PUBLICITARIOY 


INICIO / CIINCIA 7 SI3IGNG IN LA MABANA COMIURINCIA "TENDINEIAS DI AA TEORIA NIUTROSOTICA 7 APLICACIONES 


SOBRE EL AUTOR 


Sesiond en La Habana Conferencia “Tendencias de la Teoria 
Neutrosâfica y Aplicaciones' 


OTROS ARTICULOS DEL 
AUTOR 


Sesiona en La Mabana 


“Tendeneiaa de la Teoria 
Neutresotica y 


Aplicacienae 


Acegiă Cuba encventro 
Internacional dei 
Movimiento de 


Avectadoa por Repeta 


spoesta por la 
innovacian para ei 


deturrelie tecnelorico 


Univervidad de la 


Cultura Pisica y el 
Hahana a corterencia “Tendencuas de la Tearia Nut aciornes”, orgaruzarta por el ri 5 y cena in dela > 
Asocsacitn Latinoamericana da Ciencian Ne epzeai a 
donaciân de libren de 


Piorentin Smarandache 

14 august 2024 
La costum și cravată, pentru conferință. Pe o 
căldurăăă... 
e 
Conferinţa de neutrosofie “NeutroAlgebra, 


NeutroGeometria y Applicaciones” se desfășoară în 
spaniolă, la Hotelul Habana Libre. Sunt circa 60-70 de 
participanţi. 


Dr. lliana Perez Pupo (IADES) mă prezintă. 


35 


Florentin Smarandache 
Conferinţă neutrosofică în Cuba 


Florentin Smarandache 
Havana, neutrosofică 


Florentin Smarandache 
Conferinţă neutrosofică în Cuba 


38 


Florentin Smarandache 
Havana, neutrosofică 


Hotelul Habana Libre are 572 de camere, într-un 
bloc-turn de 25 de etaje. Hotelul a servit drept reședință a 
lui Fidel Castro și a altor revoluționari în 1959, după 
cucerirea Havanei. 

Se spune că Fidel Castro a supravieţuit unei tentative 
dramatice de asasinat chiar la acest hotel, în ianuarie 
1960, plănuit de CIA cu amanta americană a 


revoluționarului, Marita Lorenz. 


Ar fi avut loc 638 de atentate asupra lui Fidel Castro, 
toate eșuate, fie deconspirate de serviciile sale secrete 
personale (ar fi avut două servicii secrete care nu ştiau 
unul de altul), fie l-a scăpat destinul... 


% 


Cinăm la Hotel Nacional de Cuba. Mă răsfaţă 


prietenii neutrosofici... 

Lucrurile se schimbă, dar rămân la fel. 

Zilele de conferinţe au fost cele mai frumoase din 


viața mea. 
Am învăţat, mi-am prezentat ideile, am petrecut... 
Am scris jurnale de călătorii. 
Ei 


Maikel spune la toţi că-s rumano, rumano, fără să 


mai adauge că vin din America... 


15 august 2024 

Donat câteva zeci de cărţi la Biblioteca Nacional de 
Cuba Jos Marti. 

Biblioteca este partener în Digital Library of the 


Caribbean, contribuind cu materiale digitizate sub formă 
de acces liber. 

Căldură mare, vorba lui Caragiale, 35 de grade, uzi 


leoarcă de transpiraţie — căutăm cerveza fria. 

%* 


Centrul Fidel Castro Ruiz. Muzeul e plin ochi de lume. 

Fidel Castro electriza mulțimea. A fost un vizionar. 

Îi spun ghidei că sunt din România. A arătat şi vizita în 
România a lui Fidel. 


Un om care s-a opus unui Imperiu. Nu e ușor să lupţi 


cu unul infinit mai puternic decât tine şi să învingi. 


iLo imposible fue posible! 

Deși profesorul Luciano Garcia de la Universitatea 


din Havana e un fervent susţinător al matematicii clasice 
(cu axiome precise, 100% adevărate, și spaţii exacte), iar 


noi susțineam matematica modernă, cu indeterminări de 


spaţii și axiome doar parţial adevărate sau total false, ne- 


am împrietenit. 


Fiecare având dreptate în spaţiul său matematic 
(exact pentru matematica clasică, și aproximativ pentru 
cea modernă). Proprietăţile și teoremele din matematica 
clasică nu mai sunt valabile în matematica modernă 
(bazată pe  logica/mulţimea fuzzy,  intuiţionistă, 


neutrosofică, plitogenică și alte extensii fuzzy). 


Deși cu rezultate diferite, fiecare aveam dreptate în 


spaţiul nostru de studii! 


% 


Prietenii Pedro și Maikel îmi fac o surpriză: o masă 
mare la Hotel Nacional de Cuba, situat pe malul mării, în 
Vedado, pe dealul Taganana, oferind panoramice superbe. 
Clădirea e un amestec de stiluri, inclusiv Sevillian, Roman, 


Art Deco, cu porticul de intrare în stil palladian. 


Un purcelprăjit pe tavă, bere, salată, plus formaţia de 


chitariști cântându-ne la masă... Ca lăutarii în Oltenia mea! 


Nu poate lipsi „Hasta siempre, Comandante”, 


melodia emblematică dedicată revoluționarului 


4/ 

argentiniano-cubanez Ernesto Che Guevara, compusă în 
1965 de Carlos Puebla, cunoscut pentru melodiile sale 
ataşate mişcării revoluţionare cubaneze, iar apoi 


guvernului lui Fidel Castro. 


„Aqui se queda la clara, la entrahable transparencia 
de tu querida presencia, Comandante Che Guevara”. 

iBaila, baila! 


Începem să dansăm. E ultima seară a mea în Cuba, 


mâine dimineaţă mă întorc în State. 
Și dansăm, ca să avem fun. 


Fiecare cum se pricepe... mai degrabă, cum simte. 


. iei m 


%* 


Foarte drăguţi colegii cubanezi. 


Dar săptămâna havaneză s-a încheiat... 

Mi s-a propus să devin membru corespondent al 


Academiei Cubaneze de Ştiinţe. 
iQus lindo! 
Ei 


Lungul drum de întoarcere: Havana - Miami - Dallas 


- Tucson: 9 ore şi 36 de minute de zbor. 


Credeam c-o să am probleme la vama americană, 


dar nu mi s-a pus nicio întrebare. 


% 


În avionul de la Havana la Miami, un film despre 
vestitul cântăreţ cubanez ai anilor 40-60 ai secolului trecut 
Beny More. Un simbol al culturii cubaneze. Cântece ca 
„Bonito y sabroso”, C6mo fue,” „Santa Isabel de las Lajas” 
sunt melodii clasice ale muzicii latinoamericane. More nu 
ştia să citească muzică, dar avea un talent natural 
incredibil. Şi-a făcut o formaţie proprie, în anii 50, Banda 
Gigante. 


E: 
În avionul Dallas - Tucson am avut chiar ultimul loc 
posibil: 36F. 


O linişte mormântală la aterizarea în Tucson. Se 
clătina avionul, se clătina... Vedeam mașinile pe drumuri... 


De-am ajunge odată... 


D4 


Fotojurnalul de față relatează, în text și imagini, întâlniri 
științifice și personale ale autorului ocazionate de o conferință 
de  neutrosofie (“NeutroAlgebră și NeutroGeometrie cu 
aplicaţii”) desfășurată între 12 și 14 august 2024, în capitala 
Cubei, Havana, la Hotelul “Habana Libre”. Autorul a fost invitat 
la comunitatea de Inteligență artificială pentru dezvoltare 
durabilă (IADES), dar și la Centrul cubanez de cercetare sportivă 
(CIDC) sau la Clubul de informatică și electronică pentru tineri, 
donând numeroase cărţi științifice unor biblioteci din Havana și 


acordând interviuri unor publicaţii cubaneze. 


